open-index/open-wikipedia-markdown huggingface dataset:
Demba Diawara

**Demba Diawara** (alizaliwa mnamo mwaka 1931) ni imamu wa msikiti na kiongozi wa kijiji cha Keur Simbara nchini Senegal. Anajulikana kwa uongozi wake katika kuhamasisha jamii za Wabambara kuacha mila za ukeketaji wa wanawake.

Maagizo ya kwanza kutoa katika kijiji cha Senegalse cha Malicounda Bambara kuachana mila za ukeketaji mnamo mwaka 1997.

## Maisha
Diawara alizaliwa mnamo mwaka wa 1931. Yeye ni imamu lakini sasa anajulikana kama kiongozi mkuu wa kijiji cha Keidi Simbara magharibi mwa Senegal.

## Kampeni ya Diawara 
Diawara alikuwa na wasiwasi aliposikia mnamo 1997 kwamba kijiji cha Malicounda Bambara iliwahi kufanya azimio la kusimamisha desturi ya kuteketeza wanawake iliyokuwa sehemu ya utamduni wa Wabambara. Kijiji cha pili Nguerigne Bambara kilifuata mwaka uleule. Diawara alisafiri hadi Malicounda Bambara kueleza wasiwasi zake lakini aliambiwa arudi nyumbani kwanza ajadili na wanawake wa kijiji chake kwanza. Akifuata maagizo hayo, Diawara alijifunza mengi akaona faida ya kubadilisha utamaduni.  Wanawake walimwambia mambo ambayo hakuwahi kusikia. Alijua kwamba shemeji yake alishindwa kuzaa akielewa sasa sababu yake ni kuteketezwa. Hakuwahi kuambiwa kwamba kunaleta maumivu makali hakuwahi. 

Diawara alitaka kijiji chake kufuata mfano wa majirani lakini aliona tatizo. Watu wa vijiji vingine wangeona mabinti kuwa najisi kama hawakukatwa hadi wasingeolewa. Alina pia haja ya kusambaza ujumbe huo kwa upole bila kushtaki utamatuni na wafuasi wake. 

Diawara pamoja na mpwa wake na mwanamke aliyewahi kuteketeza mabinti katika kijiji chake walianza kuzunguka katika vijiji vingine vya Wabambara na kusambaza ujumbe wakianza kutembelea ndugu za koo za babake na mamake.  

Tarehe 14 Februari 1998 wawakilishi 60 kutoka vijiji 13 walikutana huko Diabougou karibu na mpaka wa Mali wakapatana kumaliza desturi ya kuteketeza wanawake (FGC). Waliwakilisha wakazi 8,000. 

Juhudi za Diawara ziliendelea na mwaka 1999 vijiji 105 vyenye watu 80,000 viliamua kuachana na desturi ya kuteketeza. 

Serikali ya Senegal ilipiga desturi hiyo marufuku lakini mtindo wa Diawara unanekana kuleta matokeo mazuri kuliko kanuni za kisheria pekee. 

## Marejeo
Jamii:Waliozaliwa 1931
Jamii:wanaharakati wa Senegal
Jamii:Mashindano ya uandishi wa makala za haki za binadamu
Stella Obasanjo

**Stella Obasanjo** (14 Novemba 1945 – 23 Oktoba 2005) alikuwa mke wa rais wa Nigeria Olusegun Obasanjo kuanzia mwaka 1999 mpaka alipofariki, ingawa hakuwa mke wa rais mwaka 1976, wakati huo Obasanjo akiwa mkuu wa serikali wa kijeshi. Alifariki wakati anafanyiwa upasuaji wa kupunguza mafuta nje ya nchi.

Stella Obasanjo alikuwa mwanaharakati wa kisiasa, akiunga mkono juhudi kama ''women's liberation*, *youth as leaders of tomorrow*, na *the rehabilitation of a war-torn Nigeria*.

## Maisha ya awali na elimu
Obasanjo alitokea Iruekpen, Esan magharibi, Edo. Baba yake, Dr. Christopher Abebe, alikuwa kiongozi mkuu wa kampuni ya *United Africa Company* (UAC) ambaye alikuwa mwenyekiti wa kwanza mzaliwa wa Afrika wa kampuni hiyo ya UAC Nigeria. Mama yake, Theresa, alihitimu katika chuo cha Pitman, London.

Stella Abebe alianza elimu yake katika shule ya msingi iitwayo *Our Lady of the Apostles Primary School*. Kisha akajiunga na chuo cha St. Theresa, ambako alipata cheti cha elimu ya sekondari cha Afrika magharibi yaani *West African School Certificate'' mwaka 1964 akipata daraja la kwanza. Miaka miwili baadaye alipata cheti cha elimu ya sekondari (kiin. High school). Akajiunga na chuo kikuu cha Ife, ambacho kwa sasa kinaitwa chuo kikuu cha obafemi Awolowo, kwa ajili ya shahada ya kwanza katika lugha ya Kiingereza, alihudhuria kuanzia mwaka 1967 mpaka 1969. Mnamo mwaka 1969 alihamia Uingereza kumalizia masomo yake, safari hii katika maswala ya bima , huko London na Edinburgh, Scotland, kuanzia 1970 mpaka 1974. 

Abebe alikamilisha elimu yake na cheti cha katibu wa siri kutoka chuo cha Pitman mwaka 1976. Alirejea Nigeria mwaka 1976.

## Marejeo
Jamii:Waliofariki 2005
Jamii:Wanawake wa Nigeria
Jamii:Wanaharakati wa Nigeria
Jamii:Mashindano ya uandishi wa makala za haki za binadamu
Maryam Namazie

**Maryam Namazie** (alizaliwa Tehran, 1966) ni raia wa Uingereza na Iran, mkomunisti na mwanaharakati wa haki za binadamu, mchambuzi, na mtangazaji.

## Maisha ya awali
Maisha yake ya awali yalilenga kupinga ukiukwaji wa haki za binadamu dhidi ya wakimbizi, haswa katika nchi za Sudani, Uturuki, na Irani,

Namazie ni msemaji wa mshikamano wa Irani (*Iran Solidarity*), sheria moja kwa wote,

Namazie ni mshirika wa heshima wa chama cha taifa cha ujamaa (*National Secular Society*).

Namazie alizaliwa katika jiji la Tehran, lakini aliondoka na familia yake mnamo mwaka 1980 baada ya mapinduzi ya Irani ya mwaka 1979. Baadae aliishi India, Uingereza, na Marekani, ambapo alianza masomo yake akiwa na umri wa miaka 17.

## Marejeo
Jamii:Waliozaliwa 1966
Jamii:Wanawake wa Uajemi
Jamii:Wanawake wa Uingereza
Jamii:Wanaharakati wa Iran
Jamii:Wanaharakati wa Uingereza
Jamii:Mashindano ya uandishi wa makala za haki za binadamu
Halima Ali Adan

**Halima Ali Adan** ni Msomali mwanaharakati wa haki za kijinsia, na mtaalamu wa ukeketaji. Ni mwenyekiti mwenza wa kikosi kazi cha ukatili wa kijinsia na meneja wa programu Okoa Watoto na Wanawanake wa Somalia. 

## Maisha
Adan alizaliwa na kukulia Mombasa, Kenya. Alisomea sayansi ya kompyuta chuo kikuu cha  Greenwich huko London ambapo alipata shahada yake ya kwanza. Baada ya kupata shahada ya pili ya mafunzo ya maendeleo, Adan alianza kufanyia kazi katika shirika la kutoa huduma za intaneti Kenya.

## Shughuli
Tangu mwaka  2014, Adan aliajiriwa na shirika la *Save Somali Women and Children* (SSWC) kama meneja wa program na mwenyekiti mwenza wa kikosi kazi cha ukatili wa kijinsia. SSWC ilianzishwa mwaka 1992 Mogadishu na mwanamke wa kisomali, ambaye lengo lake kutengeneza shirika lisilo la kibiashara ambalo litaunga mkono wanawake na wasichana wa Kisomali ambao wamepitia uzoefu wa kikatili na umaskini katika jamii zao.

## Marejeo
Jamii:Wanawake wa Kenya
Jamii:Wanaharakati wa Kenya
Jamii:Wanawake wa Somalia
Jamii:Wanaharakati wa Somalia
Jamii:Watu kutoka Mombasa
Jamii:Mashindano ya uandishi wa makala za haki za binadamu
Lulwa Al Awadhi

**Lulwa Al Awadhi** ni kiongozi wa mawakili wa haki za wanawake na katibu mkuu wa halmashauri kuu ya wanawake, kiongozi wa chama cha wanawake nchini Bahrain. Anashikilia nafasi ya 'waziri wa baraza la mawaziri wa heshima', alipata mwaka 2002 wakati halmashauri ilipoanzishwa kama sehemu ya ufunguzi wa asasi za kiraia katika ghuba ndogo ya uingereza. 

## Marejeo
Jamii:Wanawake wa Bahrain
Jamii:Wanaharakati wa Bahrain
Jamii:Mashindano ya uandishi wa makala za haki za binadamu
Inna Modja

alt=Picha ya Inna Modja|thumb|Picha ya Inna Modja
**Inna Bocoum** (kwa jina lingine **Inna Modja**; alizaliwa  Bamako, Mali, Mei 19, 1984) ni mwanamuziki na mwanamitindo kutoka Mali. 

## Utoto na ujana
Alizaliwa katika familia ya Wafula, mtoto wa sita kati ya watoto saba, Inna Bocoum alipata jina lake la kisanii kutoka kwa mama yake, ambaye alimpachika jina la utani "Inna Modja", ambalo maana yake ni "Inna ni mtu mbaya" au "Inna si mtu mzuri" katika lugha ya Kifula. Alipofikisha umri wa miaka sita, wazazi wake walimuunganisha na kwaya. Nyumbani, baba yake alimuhimiza ajiendeleze kwa kumchezea nyimbo kadhaa alizokuwa akizipenda (za wasanii kama Ray Charles, Ella Fitzgerald, Otis Redding na Sarah Vaughan). Pia alishawishiwa na ndugu zake waliomzidi umri, walioendelea zaidi katika muziki wa Thrash Punk, miaka ya '80/'90 Rap, Heavy Metal, Blues, Soul na Disco.

Inna hupinga na kusema ukeketaji wa wanawake, yeye mwenyewe na dada zake ni wahanga wa ukeketaji, walikeketwa bila idhini ya wazazi wao, tukio ambalo ameliimba kwenye moja ya nyimbo zake. Amekwishafanyiwa upasuaji wa kurekebisha maumbile yake. Pia hukemea ukatili dhidi ya wanawake, ambao ameuonesha kwenye video ya wimbo wake uitwao "La Valse de Marylore".

## Marejeo
Jamii:Wanawake wa Mali
Jamii:Wanaharakati wa Mali
Jamii:Mashindano ya uandishi wa makala za haki za binadamu
Kaliniko wa Gangra

'''''' (alifariki Gangra, katika mkoa wa Paflagonia, leo nchini Uturuki) alikuwa Mkristo ambaye alichomwa moto kutokana na imani yake wakati wa dhuluma ya Dola la Roma.

Tangu kale wanaheshimiwa na Wakatoliki na Waorthodoksi kama watakatifu wafiadini.

Sikukuu yao ni tarehe 29 Julai.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Wafiadini Wakristo
Jamii:Watakatifu wa Uturuki
Rugiatu Turay

**Rugiatu Turay** ni mwanaharakati wa haki za wanawake raia wa Sierra Leone. Turay ni mwanaharakati mwenye msimamo mkali dhidi ya ukeketaji wa wanawake.  Ni mwanzilishi wa *The Amazonian Initiative Movement*, shirika lisilo la faida  lenye malengo ya kutokomeza ukeketaji katika Afrika Magharibi.

## Maisha binafsi
Turay alipokuwa na umri wa miaka 11, yeye, pamoja na [dada zake, walipaswa kumtembelea shangazi yao katika mji mkuu wa nchi hiyo, Freetown. Walipofika tu, Turay alifungwa kitambaa usoni kwa nguvu na kulazwa chini kisha wanawake wakamkalia kifuani, kwenye mikono na miguu. Kitambaa kikasokomezwa mdomoni mwake na kuvuliwa nguo. huku wanawake wakipiga makofi, kuimba, na kupaza sauti kuwa siku hiyo amekuwa mwanamke rasmi/kamili. Kilichotekea ni kwamba hakuwa amepelekwa kumtembelea shangazi yake bali kukeketwa. Mwanamke mmoja alitumia kisu butu kukata sehemu zake za siri. Wanawake wengine walimuonya asije akasema chochote kuhusu tukio hilo la sivyo atakufa.

Turay anakumbuka kwamba kitendo kile kilikuwa cha maumivu makali sana na pia aliendelea kuvuja damu kwa siku mbili mfululizo. Anakumbuka alizimia pale alipojaribu kutembea. Kidonda kilipopona, kovu lilikuwa linawasha na kupata maambukizi. Kwa sababu hii, alikuwa anapata maumivu makali sana wakati wa hedhi na ilisababisha damu kuganda (*blood clots*) na kupata *uvimbe*.

Ilipofika zamu ya mdogo wake Turay kukeketwa, Turay alijaribu kuingilia kati, lakini hakufanikiwa. Binamu yake alipofariki kwa sababu ya mila hizi, alipata nguvu ya kuanzisha kampeni ya kupinga ukeketaji huu.

## Marejeo
Jamii:Wanaharakati wa Sierra Leone
Jamii:Mashindano ya uandishi wa makala za haki za binadamu
Assita Kanko

**Assita Kanko** (alizaliwa Godyr, Burkina Faso, Julai 14, 1980) ni mwandishi wa habari wa Ubelgiji, mwanaharakati wa haki za binadamu na mwanasiasa ambaye alichaguliwa kuwa mwanachama wa Bunge la Ulaya mwaka 2019 linalowakilisha chama cha New Flemish Alliance..

## Biografia
Kanko alifanyiwa ukeketaji akiwa mtoto.

Kanko pia amefanya kazi shirika la AHA Foundation lililoanzishwa na Ayaan Hirsi Ali lenye lengo la kupambana na ukeketaji kwa wanawake, ndoa za kulazimishwa na ukiukwaji wa haki za binadamu., Baada ya mauaji ya mwandishi wa habari mwenye ushawishi Norbert Zongo, alisoma uandishi wa habari na akawa mwanaharakati wa haki za binadamu. baadae alihamia Uholanzi mwaka 2001 ili kujifunza uandishi wa habari na baadaye akaishi Brussels. Akawa raia wa Ubelgiji mwaka 2008..

## Marejeo
Jamii:Waliozaliwa 1980
Jamii:Wanawake wa Ubelgiji
Jamii:Wanasiasa wa Ubelgiji
Jamii:Wanaharakati wa Ubelgiji
Jamii:Wanawake wa Burkina Faso
Jamii:Wanasiasa wa Burkina Faso
Jamii:Wanaharakati wa Burkina Faso
Jamii:Mashindano ya uandishi wa makala za haki za binadamu
Lupo wa Troyes

ya Mt. Lupo.]]
**Lupo wa Troyes** (pia: **Loup, Leu**; Toul, leo nchini Ufaransa, 383 hivi - Troyes, leo nchini Ufaransa, 479 hivi) alikuwa askofu wa mji huo kuanzia mwaka 426, baada ya kuishi miaka 6 katika ndoa halafu katika monasteri ya Lerins.

Alipambana na uzushi wa Upelaji hata kwa kwenda Britania pamoja na askofu mwenzake Jermano wa Auxerre.

Kwa sala zake alilinda salama mji wake dhidi ya uvamizi wa Attila akafariki baada ya miaka 52 ya upadri.

Tangu kale anaheshimiwa na Wakatoliki na Waorthodoksi kama mtakatifu.

Sikukuu yake huadhimishwa tarehe 29 Julai.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Viungo vya nje
*Lupus of Troyes
*Index of Saints website with thousands of saints, and sources. (an archived, earlier version of "Saint of the Day" at www.saintpatrickdc.org)

Jamii:Waliozaliwa 383

Jamii:Wamonaki
Felisi wa Roma

**Felisi wa Roma** (alifariki Roma, Italia, karne ya 1) alikuwa kati ya Wakristo wa kwanza wa jiji hilo kufia imani yake.

Tangu kale anaheshimiwa na madhehebu mbalimbali ya Ukristo kama mtakatifu mfiadini.

Sikukuu yake huadhimishwa tarehe 29 Julai. 

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
* Agostino Amore, Felice II, antipapa, in Bibliotheca Sanctorum, vol. V, pp. 576-579.
* Manlio Simonetti, Felice II, antipapa, in Enciclopedia dei Papi, Roma, Istituto dell'Enciclopedia Italiana, 2000.
* Giovanni Nino Verrando, Il santuario di S. Felice sulla via Portuense, in Mélanges de l'école française de Rome, vol. 100/1, 1988, pp. 331-366.

Jamii:Waliofariki karne ya 1
Jamii:Watu wa Roma ya Kale
Jamii:Wafiadini Wakristo
Jamii:Watakatifu wa Italia
Wiliamu Pinchon

[thumb|[Kaburi lake katika kanisa kuu la Saint-Brieuc.]]
**Wiliamu Pinchon** (Saint-Alban, 1180 - Saint-Brieuc, 1234) alikuwa askofu wa Saint-Brieuc, Bretagne, Ufaransa, maarufu kwa wema na unyofu. 

Alijenga kanisa kuu la jimbo lake.

Katika kutetea waumini wake na haki za Kanisa, alidhulumiwa sana na kupelekwa uhamishoni, akavumilia yote kwa utulivu .

Tangu kale anaheshimiwa na Kanisa Katoliki kama mtakatifu. 

Sikukuu yake huadhimishwa tarehe 29 Julai.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
## Marejeo
*A. Barthelémy, Ancien évêques de Bretagne. Histoire et monuments. Diosèse de Saint-Brieuc, Tome III, Paris, Saint Brieuc, 1864.
Clitoraid

, July 2006]]
**Clitoraid** ni mradi usio na faida kibiashara ambao ulianzishwa na harakati za *Raëlism/Raelian* ili kupinga ukeketaji.

Mradi huu ulianzishwa kati ya mwaka 2005 au 2006. Harakati hizi za Raeliani huona kwamba kuridhika kingono ni jambo chanya na Clitoraid walifadhili wanawake wa Afrika na walitaka kujenga hospitali huko Burkina Faso ambapo wangepokea maelekezo ya awali kuhusu punyeto. Clitoraid walipata ufadhili wa mradi huu wa kupinga ukeketaji, ambao ulitangazwa katika *AVN Adult Entertainment Expo* huko Las Vegas.

Mwaka 2010, katika kumtia moyo mtaalamu wa masuala ya mapenzi *Betty Dodson*, duka la San Fransisko linalosambaza vifaa vya kuchochea ashiki waliahidi kutoa msaada wa fedha kwa Clitoraid ikiwa ni pamoja na kuwaomba wateja kuchangia; kampuni iliiondoa ofa hiyo baada ya kupata upinzani kwamba juhudi hazikutumika ipaswavyo, hasa kutoka kwa *Wanjiru Kamau-Rutenberg*, profesa wa siasa katika chuo kikuu cha San Francisco. 

Mwaka 2013, Clitoraid walipendekeza wiki ya Mei 6–12 kama "Wiki ya kimataifa ya kutoa elimu dhidi ya ukeketaji".

Kufunguliwa kwa Hospitali ya Kamkaso mwaka 2014 ama Hospitali ya Raha huko *Bobo-Dioulasso* kulicheleweshwa na wizara ya afya ya Burkina Faso.  Clitoraid walililaumu Kanisa Katoliki kwa hilo.

Mwaka 2015, katika kujibu mzozo dhidi ya kutahiriwa kwa mvulana wa miaka 4 wa Marekani, Clitoraid walitoa taarifa kwa vyombo vya habari wakiwa upande wa mama ambaye hakutaka mtoto wake atahiriwe. Pia waliwataka Umoja wa mataifa kupiga marufuku jambo hili: "Kujeruhi mwili ni kunyume na *haki ya msingi* kwa watoto wote, na hatuwezi kuelewa kwamba nchi inayojiita imestaarabika kama Marekani kuhalalisha kutahiriwa kwa watoto wake wa kiume!"

## Marejeo
Jamii:Wanaharakati
Jamii:Mashindano ya uandishi wa makala za haki za binadamu
Gloria Steinem

**Gloria Steinem** (amezaliwa 25 Machi  1934) ni mwandishi wa habari za utetezi wa haki (masuala) za wanawake na mwanaharakati wa siasa jamii kutoka Marekani.

Alitambuliwa kitaifa kama kiongozi na msemaji wa harakati za wanaharakati watetezi wa haki za wanawake kutoka Marekani *American feminist movement* mnamo 1960 mwishoni na mwanzoni mwa mwaka 1970.

## Marejeo
Jamii:Watu walio hai
Jamii:Waliozaliwa 1934
Jamii:Wanawake wa Marekani
Jamii:Wanaharakati wa Marekani
Jamii:Mashindano ya uandishi wa makala za haki za binadamu
Bogaletch Gebre

thumbnail|right|200px|Bogaletch Gebre

**Bogaletch "Boge" Gebre** (1960 – 2 Novemba 2019) alikuwa mwanasayansi na mwanaharakati kutoka Ethiopia. 

Mnamo mwaka 2010, gazeti la *The Independent* lilimuelezea kama mwanamke aliyeanzisha mapambano ya wanawake wa Ethiopia." Hisani hii husaidia wanawake katika maeneo mbalimbali, ikiwemo kupinga na kuepusha ukeketaji wa wawanawake (FGM) na utekaji wa bibi harusi, unaohusisha ubakaji wa wanawake wadogo ili kuwalazimisha waingie katika ndoa. Kwa mujibu wa kamati ya kitaifa ya mila na jadi za Ethiopia, matendo hayo yalikuwa ndio msingi wa asilimia 69 ya ndoa zote nchini humo kwa mwaka 2003.

Gazeti la *The Independent* linaripoti kuwa shirika hilo limepunguza utekaji wa bi harusi huko Kembatta kwa asilimia 90, pia gazeti la *The Economist* linasema kuwa shirika hilo limechangia kupunguza ukeketaji wa wanawake kutoka asilimia 100 mpaka asilimia 3. Mnamo mwaka 2005, Gebre alitunukiwa tuzo ya *North-South Prize* ya 2005 na mwaka 2007 alipewa tuzo ya Jonathan Mann kwa ajili ya afya ya ulimwengu na haki za binadamu. Kutokana na mchango wake kwa maendeleo ya Afrika, Boge alipewa tuzo ya *King Baudouin International Development Prize* mwezi mei, mwaka 2013.

## Historia
Yeye mwenyewe alikuwa mhanga wa ukeketaji akiwa na umri wa miaka 12, Gebre alinyimwa haki ya kupata elimu rasmi (kiin. Formal education) na baba yake, lakini alikuwa akioroka nyumbani ili kwenda shule ya wamishonari. Mwishowe, alisomea mikrobiolojia huko Yerusalemu kabla ya kujiunga na chuo kikuu cha Massachusetts Amherst kwa udhamini wa  *Fulbright scholarship*.
## Marejeo
Jamii:Wanawake wa Ethiopia
Jamii:Wanaharakati wa Ethiopia
Jamii:Mashindano ya uandishi wa makala za haki za binadamu
Khadija Gbla

**Khadija Gbla** ni mwanaharakati wa wanawake na haki za binadamu kutoka Sierra Leone. Anafanya kazi kama mshauri wa kitamaduni, mzungumzaji mkuu na mhamasishaji kampeni ya kupinga ukeketaji.

Gbla alianza, "ukeketaji unathiriwa katika kila hatua ya maisha yako; kila mwanamke ana aibu yake na kujitenga katika uzoefu wake. Nataka watu wajue jinsi gani hili tendo ni lakikatili, lenye ukiukwaji wa haki za wanawake na wasichana. Kuna elimu nyingi ambayo inahitaji kufanywa. Ni juu yetu kumaliza kabisa huu ukiukwaji wa haki za kibinadamu."

## Maisha binafsi 
Mwaka 1991 familia yake ilihamia Gambia na baadaye Australia kwa sababu za kiusalama, ambapo alipewa hifadhi ya ukimbizi mwaka 2001. 

## Shughuli 
Alijitolea mashirika ya hisani South Australia lililojulikana Women's Health Statewide. Alisaidia kuelimisha matabibu, afisa polisi na jamii za wakeketaji. Khadija alifanya kazi ya kuzuia ukeketaji Australia, kuandaa hisani HAKUNA ukeketaji Australia kutoa huduma ya afya na msaada wa kielimu kwa wanawake na wasichana.

## Kutambulika 
Kazi yake ilipewa heshima mara kadhaa:
* 2016 ''Women's Weekly* and Qantas Women of the Future finalist
* 2014 *The Advertiser South Australia’*s 50 most Influential Women
* 2013 *Madison Magazine Australia'''s top 100 inspiring Women
* 2013 Amnesty International Human Rights Activists to watch out in 2013
* 2011 State, Finalist Young Australian of the Year.

## Marejeo 
Jamii:Wanawake wa Sierra Leone
Jamii:Wanaharakati wa Sierra Leone
Jamii:Mashindano ya uandishi wa makala za haki za binadamu
Tobe Levin

thumb| Tobe Levin (2017)
**Tobe Levin Freifrau von Gleichen** (amezaliwa Februari 16, 1948), ni mjuzi wa lugha nyingi, mtafsiri, mhariri na mwanaharakati, mshirika wa Kituo cha Hutchins cha Utafiti wa Kiafrika na utafiti wa Kiafrika-Kimarekani katika Chuo Kikuu cha Harvard ; Mfanyakazi wa Utafiti wa Kutembelea katika Kituo cha Kimataifa cha Mafunzo ya Jinsia, Lady Margaret Hall, Chuo Kikuu cha Oxford; mwanaharakati dhidi ya ukeketaji wa wanawake (FGM) na profesa mstaafu wa Kiingereza katika Chuo Kikuu cha Maryland. 

Baada ya kupata PhD yake mnamo 1979 kutoka Chuo Kikuu cha Cornell, anajulikana sana kwa  utetezi wake dhidi ya ukeketaji kwa wanawake na udhamini wake wa masomo katika uandishi. Amechapisha nakala zilizopitiwa na wahariri wenzake na kurasa mbalimbali za vitabu, alihariri vitabu vinne, alizindua UnCUT / SAUTI Press mnamo 2009  na kuanzisha *Uhakiki wa Vitabu vya Wanawake wa Uropa* (1998-2010).  Vitabu  mashuhuri  alivyofanyia  kazi hadi  leo ni  *Empathy and Rage* *,Female Genital Mutilation in African Literature and  Waging Empathy* vilivyoandikwa na *Alice Walker, pia anamiliki kitabu cha Secret of Joy, and the Global Movement to Ban FGM.*
''*Alice Walker alionyesha shukrani kwa maandishi ambayo yanaonyesha mshikamano ulimwenguni na juhudi za kukomesha fasihi ya mwandishi  mapema katika miaka ya tisini.  Levin pia ameungana na Maria Kiminta na mpiga picha Britta Radike kuchapisha kumbukumbu na kitabu cha habari, *Kiminta.* *Mapambano ya Wamasai dhidi ya Ukeketaji.'' 

## Maisha na elimu 
Akiwa ni mzaliwa wa Long Branch hulo New Jersey Marekani, Levin alikuwa binti wa Morris William Levin na Janice Metz Levin.

Mnamo 1970 alipata shahada ya kwanza ya Kiingereza kutoka Chuo cha Ithaca (NY), akihitimu jumla ya masomo kama salutatorian. Miaka mitatu baadaye alipokea M.A yake kwa Kifaransa kutoka NYU huko Paris pamoja  na digrii kutoka Chuo Kikuu cha Paris III (Censier). utafiti wake wa memoir de  maitrise  (thesis ya MA) ilisafisha taswira ya wanawake huko Rousseau na Diderot na aliweka wazi kuwa amekutana na ukosoaji juu ya fasihi ya kike. 

Mnamo 1973 alijiandikisha kama kusoma PhD katika Chuo Kikuu cha Cornell.  Wakati akiendelea na utafiti wa kidaktari kielimu huko Munich (kwa usomaji wa kutokuwepo), kwanza alijifunza juu ya ukeketaji wa wanawake (FGM) kupitia jarida la kike la Alice Schwarzer , na kuwa sehemu ya harakati ya kitaifa ya Ujerumani kumaliza ukeketaji. 

Mnamo 1979 alipata Shahada ya Uzamivu katika fasihi linganishi kutoka Chuo Kikuu cha Cornell, na tasnifu yake juu ya “Ideology and Aesthetics in Neo-Feminist German Fiction: Verena Stefan, Elfriede Jelinek, and Margot Schroeder.”  Kwa hivyo alikua msomi wa kwanza ambaye kazi yake ya udaktari ilitambulika katika Tuzo ya Nobel ya 2004 katika Fasihi Elfriede Jelinek . 

## Marejeo
Jamii:Watu walio hai
Jamii:Waliozaliwa 1948
Jamii:Wanawake wa Marekani
Jamii:wanaharakati wa Marekani
Jamii:Mashindano ya uandishi wa makala za haki za binadamu
Masooma Ranalvi

**Masooma Ranalvi** ni mwanaharakati wa kupinga ukeketaji kutoka Uhindi.

Ndiye mwanzilishi wa *We Speak Out*, shirika lililojitolea kusaidia wanawake kutoka katika jamii ya Bohra kutoroka au kupona katika ukeketaji.

## Marejeo
Jamii:Watu walio hai
Jamii:Wanawake wa Uhindi
Jamii:Wanaharakati wa Uhindi
Jamii:Mashindano ya uandishi wa makala za haki za binadamu
Simplisi, Faustini na wenzao

[thumb|[Kifodini cha Wat. Simplisi na Faustini.]]
**Simplisi, Faustini na wenzao** Viatrisi na Rufo (walifariki Roma, 303/304) walikuwa Wakristo wa Roma ya Kale waliouawa kwa ajili ya imani yao . Viatrisi alikuwa dada wa Simplisi na Faustini.

Tangu kale wanaheshimiwa na Wakristo wa madhehebu mbalimbali kama watakatifu wafiadini.

Sikukuu yao huadhimishwa tarehe 29 Julai.

## Tazama pia
*Watakatifu wa Agano la Kale
*Orodha ya Watakatifu Wakristo
*Orodha ya Watakatifu wa Afrika
*Orodha ya Watakatifu Wafransisko

## Tanbihi
Jamii:Waliozaliwa karne ya 3
Jamii:Waliofariki 303

Jamii:Wafiadini Wakristo
Juni Eric-Udorie

**Juni Eric-Udorie** (alizaliwa Juni 18 1998) ni mwandishi na mwanaharakati wa wanawake kutokea Ufalme wa Muungano. Yeye ni mwandishi wa habari na mwanablogu wa The Guardian na New Statesman na pia Cosmopolitan. 

Mnamo mwaka wa 2016, BBC ilimjumuisha katika orodha ya Wanawake 100 kwa "wanawake wenye ushawishi mkubwa mwaka 2016..

## Maisha
Ingawa ana asili ya Nigeria, Eric-Udorie alizaliwa Ireland na anaishi na kufanya kazi nchini Uingereza ambapo alihamia akiwa na umri wa miaka 10. Alisoma Downe House School huko Thatcham Berkshire..

## Marejeo
Jamii:Wanawake wa Uingereza
Jamii:Wanaharakati wa Uingereza
Jamii:Mashindano ya uandishi wa makala za haki za binadamu
Ayaan Hirsi Ali

thumb|Ayaan Hirsi Ali (2016)
**Ayaan Hirsi Ali** (kwa Kisomali: *Ayaan Xirsi Cali*: '' Ayān Ḥirsī 'Alī;'' alizaliwa: **Ayaan Hirsi Magan**, huko Somalia, 13 Novemba 1969) ni mwanaharakati wa haki za wanawake, mwandishi, msomi na mwanasiasa wa zamani raia wa Uholanzi na Marekani. 

Alipata usikivu wa kimataifa kwa kuwa mkosoaji wa Uislamu na mtetezi wa haki za wanawake wa Kiislamu, akipinga kwa nguvu ndoa za kulazimishwa, mauaji ya heshima, ndoa za utotoni na ukeketaji wa wanawake.Alianzisha shirika la kulinda haki za wanawake liitwalo AHA Foundation. Ayaan Hirsi Ali hufanya kazi kwa ajili ya Hoover Institution na American Enterprise Institute.

Mnamo mwaka 2003, Hirsi Ali alichaguliwa kuwa mwanachama wa baraza la wawakilishi la Uholanzi.

Baba yake Ayaan Hirsi Ali, Hirsi Magan Isse, alikuwa mwanachama muhimu wa Somali Salvation Democratic Front na kiongozi katika mapinduzi ya Somalia. Hata hivyo, muda mfupi baada ya kuzaliwa kwake, baba yake alifungwa gerezani kwa sababu ya kupinga serikali ya Kijamaa ya Siad Barre.

Baba yake Hirsi Ali alikuwa msomi na mpinzani wa serikali, pamoja na kuwa Muislamu mcha Mungu. Aliwahi kusoma nje ya nchi na alipinga vikali ukeketaji wa wanawake. Lakini wakati baba yake akiwa gerezani, bibi yake Hirsi Ali alimleta mwanaume kufanya ukeketaji huo akiwa na umri wa miaka mitano. Kwa bahati nzuri, bibi yake hakumpata mwanamke wa kufanya ukeketaji, kwani inasemekana kwamba unakuwa "mpole zaidi" ukifanywa na wanaume.

## Marejeo
Jamii:Wanawake wa Somalia
Jamii:Wanaharakati wa Somalia
Jamii:Wanawake wa Uholanzi
Jamii:Wanaharakati wa Uholanzi
Jamii:Wanawake wa Marekani
Jamii:Wanaharakati wa Marekani
Jamii:Mashindano ya uandishi wa makala za haki za binadamu
Jesús León Santos

**Jesús León Santos** ni mwanamazingira kutoka Mexiko. 

Alipewa Tuzo ya Mazingira ya Goldman mnamo 2008, kwa juhudi zake juu ya maendeleo endelevu ya kilimo katika mkoa wa *Mixtec* katika jimbo la *Oaxaca*.

## Marejeo
Jamii:Watu walio hai
Jamii:Wanaume wa Mexiko
Jamii:Wanaharakati wa Mexiko
Jamii:Mashindano ya uandishi wa makala za haki za binadamu
Khadidiatou Diallo

alt=Picha ya Khadidiatou Diallo|thumb|Picha ya Khadidiatou Diallo
**Khadidiatou Diallo** (alizaliwa Senegal) ni mwanaharakati dhidi ya ukeketaji nchini Senegal. Ni mwanzilishi wa ''Groupe de femmes pour l'Abolition des Mutilations Sexuelles'' huko Ubelgiji.

## Wasifu 
Diallo alifanyiwa kuondolewa akiwa na umri wa miaka saba. Akiwa na umri wa miaka 12, aliolewa bila ridhaa yake na mwanaume aliyekuwa mkubwa kuliko yeye miaka 33.

Alifika Ubelgiji miaka ya 1980. Akiwa na umri wa miaka 24, alijifunza kusoma na kuandika, na akaanza kuandika hadithi ya maisha yake. Kuandika kulikuwa njia ya kihisia kwake kusaidia kushinda maisha yake ya kiwewe ya zamani.

Ili kupigana dhidi ya ukataji na ukeketaji, Khadidiatou Diallo alianzisha Groupe de femmes pour l'Abolition des Mutilations Sexuelles (GAMS) mwaka wa 1996.

## Marejeo 
Jamii:Wanawake wa Senegal
Jamii:Wanaharakati wa Senegal
Jamii:Mashindano ya uandishi wa makala za haki za binadamu
Fawzia Zainal

**Fawzia Abdulla Yusuf Zainal** ni mwanahabari wa Bahrain, mwanaharakati wa kijamii na mwanasiasa ambaye amekuwa Spika wa Baraza la Wawakilishi tangu 12 Desemba 2018. Zainal ndiye mwanamke wa kwanza kuongoza bunge la Bahrain, na mwanamke wa pili kuongoza bunge la Ghuba-Kiarabu baada ya Bunge la UAE Amal Al Qubaisi..

## Elimu
Zainal alihitimu shahada ya elimu na lugha ya Kiarabu kutoka Chuo Kikuu cha Bahrain mnamo mwaka 1983.na ana Stashahada ya Uzamili katika Ushauri Nasaha kutoka Chuo Kikuu cha Jordan/

## Marejeo
Jamii:Wanawake wa Bahrain
Jamii:Wanaharakati wa Bahrain
Jamii:Mashindano ya uandishi wa makala za haki za binadamu
Edna Adan Ismail

alt=Picha ya Edna Adan Ismail|thumb|Picha ya Edna Adan Ismail
**Edna Adan Ismail** (alizaliwa 8 Septemba 1937) ni muuguzi mkunga, mwanaharakati na alikuwa mwanamke wa kwanza kuwa waziri wa mambo ya nje wa Somaliland kuanzia mwaka 2003 hadi 2006. Aliwahi pia kuwa waziri wa mambo ya familia na maendeleo ya jamii.

Ni mkurugenzi na mwanzilishi wa hospitali ya *Edna Adan Maternity Hospital* huko Hargeisa na ni mwanaharakati na mwanzilishi wa mapambano kupinga ukeketaji. Pia ni raisi wa shirika la kuwasaidia waathirika wa mateso.

Aliolewa na Mohamed Haji Ibrahim Egal aliyekuwa waziri mkuu wa Jimbo la Somaliland siku tano kabla ya Somalia kupata uhuru wake na baadaye akawa waziri mkuu wa *Jamhuri ya Somalia* mwaka (1960-1960) na (1967–69) na baadaye kuwa Raisi wa Somaliland mwaka (1993–2002).

## Maisha ya awali
Edna Adan alizaliwa huko Hargeisa, (*Somaliland ya waingereza*) Tarehe 8 Septemba 1937, binti wa daktari maarufu wa Somalia. ni mmoja kati ya watoto watano kwa mama yake, lakini wawili walifariki wakati wa kuzaliwa.  Kwa nyakati hizo wanawake nchini Somaliland walikuwa hawaruhusiwi kupata elimu, lakini baba yake aliajiri mkufunzi kwaajili ya wavulana wa mtaani na yeye akapata nafasi ya kujifunza kusoma na kuandika pamoja nao. Baadae alienda shule huko Djibouti ambapo shangazi yake alikuwa ni mwalimu. Alipofikisha umri wa miaka nane, alikeketwa. Mipango ilipangwa na mama pamoja na bibi yake pale ambapo baba yake alikuwa kwenye safari ya kibiasha; aliporudi alikasirishwa sana kwa kitendo hicho. Somaliland's first qualified nurse-midwife 

## Marejeo
Jamii:Waliozaliwa 1937
Jamii:Wanawake wa Somalia
Jamii:Wanaharakati wa Somalia
Jamii:Mashindano ya uandishi wa makala za haki za binadamu
Wabambara

thumbnail|right|200px|Wabambara
**Wabambara** ni kabila la Afrika ya Magharibi. Wanatumia lugha ya Kibambara, moja ya lugha za Kimande. 

Wengi wao huishi katika nchi ya Mali ambako lugha yao ni lugha ya taifa. Wako pia katika Guinea, Senegal, Burkina Faso, Niger, Ivory Coast, Mauritania na Gambia.

Idadi yao hukadiriwa kuwa milioni 6-7 nchini Mali.  

Asili ya Wababambara ni kuwa tawi la Wamandinka. Katika karne ya 13 Wabambara walianzisha Milki ya Mali. Leo hii wengi wao hufuata dini ya Uislamu.

## Wabambara wa Gambia
Wabambara ni kundi dogo la kikabila linalopatikana katika eneo la Upper River Region nchini Gambia, likiwa na historia ya karibu na makabila ya Wamandinka na Wasoninke.

Asili ya Wabambara inahusishwa na uhamaji wa karne ya 18 kutoka eneo la Mali, wakifuata njia za biashara za dhahabu na chumvi. Baada ya kuwasili Gambia, waliingiliana na Mandinka katika kilimo cha mpunga na hiriki, wakihifadhi utambulisho wao kupitia lugha na mila ya kifamilia.

Wabambara wanajulikana kwa sanaa ya midundo na ngoma za tamba, hutumia ala kama balafon kwenye sherehe za wakulima. Mila za ndoa na majina zinalenga kuenzi mababu, huku mavazi ya rangi nyekundu na bluu yakionyesha hadhi ya koo.

Lugha yao, Kibambara, ni lahaja ya Kikongo inayozungumzwa nyumbani, huku vijana wengi wakitumia Mandinka na Kiingereza shuleni.

## Marejeo 
Jamii:makabila ya Mali
Jamii:Wamande
Jamii:Makabila ya Gambia
Jamii:Afrocrowd 2025
Dai Qing

**Dai Qing** (amezaliwa Agosti 1941 huko Chongqing) ni mwandishi wa habari, mwanamazingira na mwanaharakati wa masuala yanayohusiana na Uchina; kwa kiasi kikubwa dhidi ya mradi wa bwawa la *Three Gorges Dam*. 

Dai pia ni mwandishi ambaye amechapisha vitabu, nakala na majarida mengi yenye ushawishi.

## Marejeo
Jamii:Watu walio hai
Jamii:Waliozaliwa 1941
Jamii:Wanawake wa Uchina
Jamii:Wanaharakati wa Uchina
Jamii:Mashindano ya uandishi wa makala za haki za binadamu
Margaret Jacobsohn

**Margaret Jacobsohn** ni mwanamazingira kutoka Namibia. 

Alipewa Tuzo ya Mazingira ya Goldman mnamo 1993, pamoja na Garth Owen-Smith, kwa juhudi zao juu ya uhifadhi wa wanyamapori  vijijini huko Namibia.

## Marejeo
Jamii:Watu walio hai
Jamii:Wanawake wa Namibia
Jamii:Wanaharakati wa Namibia
Jamii:Mashindano ya uandishi wa makala za haki za binadamu
Pumpuang Duangjan

**Pumpuang Duangjan** (4 Agosti - 1961 - 13 Juni 1992) alikuwa mwimbaji wa Thailand. Alijulikana kwa nyimbo zake za kiasili na ballads za Luk thung. Mzaliwa wa Mkoa wa Suphanburi.

Mgonjwa wa Lupus erythematodes, alifariki mwaka 1992 katika Phitsanulok. Alikuwa na umri wa miaka 31.

## Matamasha na Ziara
* 1985 : Nud Phop Na Amphoe
* 1985 : Sao Na Sung Farn
* 1986 : Takkataen Phuk Bow

## Marejeo 
Jamii:Waliozaliwa 1961
Jamii:Waliofariki 1992
Jamii:Waimbaji wa Thailand
Jintara Poonlarp

**Jintara Poonlarp** (amezaliwa Mkoa wa Roi Et, 6 Machi 1969) ni mwimbaji na mwigizaji, kutoka nchini Thailand. 

Alijulikana kwa nyimbo zake za kiasili na ballads za Luk thung, sawa na Pumpuang Duangjan.

## Matamasha na ziara
* 1987 : Took Lauk Oak Rong Rien
* 1993 : Jao Bao Hai
* 1998 : Rak Salai Dokfai Ban

## Marejeo 
## Viungo vya nje 
* Jintara Poonlarp katika Facebook

Jamii:Waliozaliwa 1969
Jamii:Watu walio hai
Jamii:Waimbaji wa Thailand
Jamii:Waigizaji filamu wa Uthai
Emiliano Buendía

thumb| Emiliano Buendía (2019)
**Emiliano Buendía** (amezaliwa Desemba, 1996) ni mchezaji wa mpira wa timu ya taifa ya Argentina ambaye hucheza kama winga wa kilabu ya Aston Villa inayo shiriki ligi kuu ya Uingereza *Premier League*.

## Getafe 
Mzaliwa wa Mar del Plata, Argentina, mnamo Machi 30, 2014, akiwa bado mdogo, aliibuka kidedea, akianza kama mchezaji wa  akiba katika ushindi wa ugenini wa 2-1 dhidi ya CD Puerta Bonita kwa ubingwa wa Segunda División B. Mnamo Aprili 13 alifunga bao lake la kwanza, la kwanza la ushindi wa 2-0 huko Peña Sport FC. 

Buendía alianza msimu wa 2014-15 bado akiwa na timu ya Getafe B na katika kiwango cha tatu, haswa akifunga mara mbili katika ushindi wa 3-0 nyumbani dhidi ya CF Fuenlabrada. Mnamo 5 Desemba 2014 alicheza mechi yake ya kwanza akichukua nafasi ya Ángel Lafita katika ushindi wa 3-0 Copa del Rey dhidi ya SD Eibar kwenye Uwanja wa Coliseum Alfonso Pérez.

Buendía alicheza mechi yake ya kwanza ya La Liga mnamo 1 Februari 2015, akiingiza dakika za mwisho, Walipoteza mchezo kwa matokeo ya 0-1 ugenini dhidi ya UD Almería.  Alifunga bao lake la kwanza mnamo Septemba 27, na kufunga la pili katika ushindi wa 3-0 nyumbani dhidi ya Levante UD.

Mnamo 5 Julai 2016, licha ya kushuka daraja kwa timu, Buendía alisaini mkataba mpya wa miaka mitano na upande wa nje wa Madrid. Mnamo Julai 27 ya mwaka uliofuata, alitolewa kwa mkopo katika kilabu ya daraja la pili Cultural y Deportiva Leonesa, kwa mwaka mmoja.

## Norwich City
Mnamo 8 Juni 2018, Buendía alisaini mkataba wa miaka minne na timu ya Mashindano ya EFL Norwich City.

Alifunga bao lake la kwanza akiwa na Norwich katika ushindi wa 1-0 dhidi ya Brentford mnamo 27 Oktoba 2018, na alicheza nafasi ya ushambuliaji kwenye timu - akifunga mabao 7 katika ligi huku wakati kilabu ikifurahia kupanda Ligi Kuu ya uingereza. Baadaya mashabiki walimpigia kura kisha ckushiinda tuzo ya mchezaji Bora wa Msimu.

Wakati wa Desemba 2019, Buendía aliunda nafasi 29 kwa wachezaji wenzake.
Mnamo Julai 7, 2020, Buendía alifunga bao lake la kwanza kabisa kwenye Ligi ya EPL, akiambulia kichapo cha 1-2 kwa Watford kwenye 

## Aston Villa 
Mnamo Juni 7, 2021, Buendía  alisajiliwa na klabu ya Aston Villa mara tu atakaporudi kutoka kwenye michuano ya kimataifa na Argentina. Mpango huo ulikamilishwa tarehe 10 Juni. Kulingana na vyanzo vya Sky Sports ada ya uhamisho iliaminika kuwa na karibu pauni milioni 38. 

## Kazi ya kimataifa 
Mnamo tarehe 16 Septemba 2014, Buendía aliitwa hadi Uhispania chini ya miaka 19. Mnamo tarehe 29 Aprili mwaka uliofuata, aliitwa na Argentina chini ya miaka 20 kwa Kombe la Dunia la FIFA U-20, na alijiunga na kambi ya mazoezi ya mwisho mnamo 5 Mei 2015. Mnamo Mei 2021, Buendía aliitwa kwenye kikosi cha wakubwa cha Argentina kwa mara ya kwanza.

Jamii:Wachezaji mpira wa Argentina
Aïssata Kane

**Aïssata Touré Kane** (18 Agosti 1938 – 10 Agosti 2019) alikuwa mwanasiasa wa Mauritania na mwanamke wa kwanza kuhudumu serikalini kama waziri. 

Baada ya kuwa kiongozi wa vijana wa kike nchini Mauritania wa chama cha watu, alihudumu kwenye baraza la mawaziri chini ya rais Moktar Ould Daddah kutoka mwaka 1975 hadi 1978. Katika hicho ndicho serikali ilipinduliwa. 

## Maisha ya awali 
Kane alizaliwa katika familia ya Toucouleur (Halpulaar) huko Dar El Barka, mji mdogo katika Mkoa wa Brakna. Baba yake, Mame N'dick, alikuwa chifu wa wilaya wa muda mrefu. Fursa za elimu nchini Mauritania zilikuwa chache wakati wa utoto wa Kane, hasa kwa wanawake. Licha ya watu wake kadhaa wa ukoo kupinga elimu ya Magharibi, alipelekwa katika shule ya lugha ya Kifaransa huko Saint-Louis (Senegal). Anaaminika kuwa mmoja wa wasichana wa kwanza wa Mauritania kuhudhuria shule ya Magharibi. Mnamo 1959 na 1960, Kane alihudhuria Chuo Kikuu Huria cha Ubelgiji kwa ufadhili wa masomo. Hakuweza kukamilisha shahada yake kwa sababu ya masuala ya familia, na baada ya kurudi Mauritania akaishi katika mji mkuu wa Nouakchott. 

Jamii:Wanawake wa Mauritania
Jamii:Wanasiasa wa Mauritania
Jamii:Mashindano ya uandishi wa makala za haki za binadamu
Jamii:AWC Zanzibar
Arapai

**Arapai** ni sehemu ya makazi ya watu Mashariki mwa Uganda, kitongoji cha mji wa Soroti, katika Wilaya ya Soroti, mkoa mdogo wa Teso.

## Mahali
Arapai ipo takriban kilomita 8 kwa usafiri wa barabara, kaskazini mwa wilaya ya katikati ya mji wa kibiashara wa Soroti kati ya barabara Soroti na Amuria katika Wilaya ya Amuria.Mahali hapa ni takriban kilomita 245 sawa na maili 152, kwa barabara kaskazini mashariki mwa mji mkuu wa Uganda Kampala..Majira nukta ya Arapai ni:( 1 ° 46 '48.00 "N, 33 ° 37' 30.00" E (Latitudo: 1.7800; Longitudo: 33.6250).

## Idadi ya watu
Mpaka kufikia Desemba 2013 idadi kamili ya Arapai haijulikani hadharani.

## Marejeo
Jamii:Miji ya Uganda
Jamii:Wilaya ya Soroti
Jamii:Africa Wiki Challenge 2021 in Tanzania
Atiak

[thumb|Ramani ya Uganda, Atiak hupatikana katika [majiranukta 3 ° 15'33.0 "Kas, 32 ° 07'23.0" Mash.]]
**Atiak** ni mji katika Mkoa wa Kaskazini wa Uganda, kando ya Barabara ya Gulu-Nimule ambayo ilikuwa njia kuu ya biashara kati ya Uganda na Sudan Kusini.

## Mahali ilipo
Atiak iko katika kaunti ya Kilak ndani ya Wilaya ya Amuru, takriban kilomita 71 kwa mwendo wa barabara, kaskazini mwa Gulu ambao ndiyo mji mkubwa zaidi katika mkoa mdogo wa Acholi. Atiak ipo umbali wa takribani kilomita 35 kusini mwa mji wa Sudan Kusini wa Nimule katika mpaka na Uganda. Hii ni takriban kilomita 407 kutoka kaskazini mwa Kampala, jiji kubwa zaidi.

Majira nukta ni (3 ° 15'33.0 "Kas, 32 ° 07'23.0" Mash. (Latitudo: 3.259167; Longitudo: 32.123056))

## Marejeo
Jamii:Miji ya Uganda
Jamii:Wilaya ya Amuru
Jamii:Africa Wiki Challenge 2021 in Tanzania
Gayaza

ya Uganda kama ambavyo inaonekana katika majiranukta ]]

**Gayaza**  ni mji katika Wilaya ya Wakiso katika mkoa wa Buganda huko Uganda.

## Mahali
Gayaza uko katika Jimbo la Kyaddondo Kaskazini, Jimbo (Kaunti) la Kyaddondo. Mji huo ni takriban 2.5 kilomita, kaskazini - mashariki mwa Kasangati, kwenye barabara ya Kampala – Ziroobwe.

## Marejeo
Jamii:Miji ya Uganda
Jamii:Wilaya ya Wakiso
Jamii:Africa Wiki Challenge 2021 in Tanzania
Atutur Town

**Atutur** ni mji ulioko katika mkoa wa mashariki nchini Uganda.

## Mahali
Mji upo barabara ya Tirinyi-Pallisa kupitia Kamonkoli – katika Parokia ya Atutur, Wilaya ya Kumi, takriban kilomita 22 (maili 14) kusini mashariki mwa Mji wa Kumi, ambapo makao makuu ya wilaya yanapatikana. 
Atutur iko takribani kilomita 48 kaskazini magharibi mwa Mbale, mji mkubwa ulio karibu zaidi .
ikiwa na majiranukta  (01°19'25.0"N, 33°53'18.0"E (Latitudo:1.323605; Longitudo:33.888341))

## Marejeo
Jamii:Miji ya Uganda
Jamii:Wilaya ya Kumi
Jamii:Africa Wiki Challenge 2021 in Tanzania
Bugembe

**Bugembe** ni mji katika wilaya ya Jinja uliopo eneo la mashariki mwa Uganda. Ndipo ulipo *utawala wa kifalme wa Busoga*, moja kati falme nne halali kikatiba nchini Uganda, ambao inapakana na mkoa mdogo wa Busoga.

## Mahali
Bugembe inakadiriwa kuwepo umbali wa kilomita 8, kwa barabara, katika wilaya ya Jinja, ndio mji mkubwa katika eneo hilo  la mkoa mdogo. Mji huu upo kwenye barabara kuu katikati ya miji ya Jinja na Iganga. Majira nukta ya Bugembe ni:0°28'03.0"N, 33°14'29.0"E (Latitudo:0.467500; Longitudo:33.241389). Mji huu upo katika mwinuko wa wastani wa mita 1269 kutoka usawa wa bahari.

## Idadi ya watu
Mwaka 2002, sensa ya taifa ilitoa idadi ya watu kwenye mji huo kuwa ni 26,268. mwaka 2010, Ofisi ya takwimu ya Uganda ilikadiria idadi ya watu kuwa ni 32,200. Mwaka 2011, Ofisi ya takwimu ilikadiria idadi ya watu katikati ya mwaka kuwa ni 33,100.

## Maeneo muhimu
Yafuatayo ni maeneo muhimu yaliyopo kwenye mipaka ya mji ama yanayozunguka mji:

* Ofisi ya halmashauri ya mji wa Bugembe
* Makao makuu ya ufalme wa Busoga
* Makazi ya askari polisi wa Uganda 
* Shule ya msingi Nakanyangi.
* Shule ya msingi Jinja Lake View 
* Shule ya sekondari ya wasichana ya Nakanyonyi 
* Shule ya Sekondari ya St. Thaddeus 
* Soko kuu la Bugembe 
* Kituo cha afya cha Bugembe 
* Shule ya sekondari ya St. Florence 
* Shule ya sekondari ya Vic View (*Vic View High School*)
* Shule ya sekondari ya wasichana ya Wanyange

## Marejeo
Jamii:Miji ya Uganda
Jamii:Wilaya ya Jinja
Jamii:Africa Wiki Challenge 2021 in Tanzania
Aboke

**Aboke** ni mji wa kaunti ndogo ya Aboke, Wilaya ya Kole, katika mkoa mdogo wa Lango, kaskazini mwa Uganda. Ni takribani kilomita 29 (maili 18), kwa barabara, kaskazini magharibi mwa jiji la Lira, kituo kikuu cha miji katika mkoa mdogo. Hii ni takribani , kwa barabara, kusini mashariki mwa jiji la Gulu, kituo kikuu cha mijini Kaskazini mwa Uganda.  

Majiranukta ya kijiografia ya Aboke ni: 02 ° 21'28.0 "N, 32 ° 40'59.0" E (Latitudo: 2.357778; Longitudo: 32.683056). Aboke ipo katika mwinuko wa wastani wa mita 1,042 (futi 3,419) juu ya usawa wa bahari.

## Kwa ufupi
Aboke ipo kwenye barabara ya zamani ya Lira-Gulu, kaskazini mwa *Mto Okole* . Mji huo ndio eneo la *kaunti ndogo ya Aboke ya* parokia ya tano. Parokia katika kaunti ndogo ya Aboke ni: (a) *Akwiridid* (b) *Apach* (c) *Apuru* (d) *Ogwangacuma* na (e) *Opeta*. 

Mji pia ni eneo la ''St. Mary's College Aboke Girls School*, shule ya sekondari ya wasichana pekee inayosimamiwa na watawa wa Italia. Ni katika shule hii ambapo utekaji nyara wa Aboke ulitokea mapema asubuhi ya tarehe 10 Oktoba 1996.

## Utekaji nyara uliofanyika huko Aboke. 
*Lord's Resistance Army (LRA),'' kikundi cha waasi kilichoanzishwa Januari 1987 na Joseph Kony, kilianza kama kikundi cha ukombozi chenye lengo la kuondoa serikali  madarakani iliyoongozwa na Yoweri Museveni. 

Mnamo 1990 mwanzoni LRA ilianza kupokea msaada na vifaa kutoka kwa serikali ya Sudan wakati huo. Tabia ya LRA ilibadilika. Waasi walianza kulenga raia, wakiwakatakata wale ambao walidhani ni wapatanishi wa serikali na kuwateka watoto ambao walifanywa wanajeshi watoto na watumwa wa ngono.

Asubuhi na mapema ya 10 Oktoba 1996, waasi wanaokadiriwa kuwa 300 wa LRA walivamia Shule ya Sekondari ya St Mary's College Aboke na kuwateka nyara wasichana 139 wenye umri wa miaka 13 hadi 16. Dada Rachele Frassera, mtawa wa Italia, ambaye alikuwa naibu mkuu wa shule hiyo, aliwafuata waasi na kujadili kuachiliwa kwa wasichana 109. Waasi waliwaweka wengine 30 kama watumwa wa ngono kwa makamanda wao. 

Wasichana wanne walifariki wakiwa uhamishoni wakati 26 waliobaki mwishowe walitoroka kutoka Sudan, wakirudi kwa familia zao nchini Uganda. Wengi walikuwa na watoto waliozaliwa na waasi, pamoja na Joseph Kony mwenyewe. Msichana aliye toroka alikuwa Catherine Ajok, ambaye mnamo 14 Desemba 2008, alitoroka kutoka LRA wakati UPDF ilipiga bomu kituo cha LRA huko Garamba, nchini Kongo DR. Aliwasili katika kituo cha UPDF huko Dungu DRC, mnamo Machi 2009.

## Marejeo
Jamii:Miji ya Uganda
Jamii:Wilaya ya Kole
Jamii:Africa Wiki Challenge 2021 in Tanzania
Baalbek

**Baalbek** (/ ˈbɑːlbɛk, ˈbeɪəlbɛk /; kwa Kiarabu: بعلبك, romanized: Baʿlabakk, Syriac-Aramaic: ܒܥܠܒܟ) ni mji uliopo mashariki mwa *Mto Litani* katika Bonde la Beqaa la Lebanoni takribani kilomita 67 (maili 42) kaskazini mashariki mwa Beirut, ni mji mkuu wa mkoa wa *Baalbek-Hermel*. Katika nyakati za Kigiriki na Kirumi Baalbek pia alijulikana kama Heliopolis (Ἡλιούπολις, Kigiriki kwa "Sun City"). Mnamo mwaka 1998 Baalbek ilikuwa na idadi ya watu 82,608, wengi wao wakiwa Waislamu wa Shia, ikifuatiwa na Waislamu wa Sunni na Wakristo.

Ndipo linapopatikana hekalu la Baalbek ambalo linajumuisha magofu mawili makubwa na makuu ya Kirumi, nayo ni Hekalu la *Bacchus* na Hekalu la *Jupita*. Mnamo mwaka 1984 iliandikwa katika orodha ya Urithi wa Dunia ya UNESCO.

## Marejeo
Jamii:Miji ya Lebanoni
Jamii:Urithi wa Dunia
Jamii:Africa Wiki Challenge 2021 in Tanzania
Galilaya (Uganda)

**Galilaya** ni mji uliopo katika wilaya ya Kayunga, mkoa wa kati wa Uganda. Wenyeji wa mji huo hutamka jina lake, Galiraya.

## Mahali
Galilaya ipo upande wa kaskazini katika wilaya hiyo ya Kayunga, mwishoni kabisa mwa barabara ya Kayunga-Galilaya, umbali wa takribani kilomita 83 kwa barabara kutoka makao makuu ya wilaya ya Kayunga. Umbali wa Galilaya kutoka Kampala ni kilomita 145 kwa barabara. Majiranukta ya Galilaya ni 1°22'12.0"Kas, 32°48'54.0"Mas (Latitudo:1.3700; Longitudo:32.8150).

## Muhtasari
Galilaya ni makao makuu ya kaunti-ndogo ya Galilaya, moja ya kaunti-ndogo nne za kaunti ya Bbaale, iliyopo wilayani Kayunga. Mji wa Galilaya upo karibu na mahala ambapo Mto Naili unaingia Ziwa Kyoga.

## Tazama pia
* Ntenjeru
* Bbaale

## Marejeo
## Viungo vya nje
* Location of Galilaya At Google Maps
* 

Jamii:Miji ya Uganda

Jamii:Africa Wiki Challenge 2021 in Tanzania
Ilima (Kaiti)

'''''' ni kata ya kaunti ya Makueni, Eneo bunge la Kaiti, nchini Kenya.

## Tanbihi
Jamii:Kata za Kenya
Jamii:Kaunti ya Makueni
Burma Valley, Zimbabwe

**Bonde la Burma** ni eneo la bondeni katika mpaka wa Zimbabwe na Msumbiji, iliyoko kusini mashariki mwa Mlima Bvumba. Kupitia barabara kuu ya lami kutoka Mutare barabara inaongoza kupitia milimani, hadi jamii za wakulima za Chigodora na kupita chini ya  bonde la Burma.

## Marejeo
Jamii:Wilaya ya Mutare
Jamii:Africa Wiki Challenge 2021 in Tanzania
Gombe, Butambala

, Butambala katika ramani ya Uganda kama ambavyo inaonekana kwa majiranukta  
]]

**Gombe** ni manispaa katika Wilaya ya Butambala Mkoa wa Kati huko Uganda. Ni eneo kuu la manispaa, utawala, biashara na makao makuu ya wilaya.

## Marejeo
Jamii:Miji ya Uganda
Jamii:Wilaya ya Butambala
Jamii:Africa Wiki Challenge 2021 in Tanzania
Douglas Luiz

thumb|Douglas Luiz (2017).
**Douglas Luiz Soares de Paulo** (anajulikana kama *Douglas Luiz*; amezaliwa 9 Mei 1998) ni mwanasoka mtaalamu wa Brazil ambaye anacheza kama kiungo wa kati wa kilabu cha Ligi ya Premia ya Aston Villa na timu ya taifa ya [[Brazil].

## Vasco da Gama 
Douglas Luiz alizaliwa huko Rio de Janeiro na alijiunga na vijana wa timu ya Vasco da Gama mnamo 2013, akiwa na umri wa miaka 14, baada ya kupitishwa katika majaribio kadhaa yaliyofanyika Itaguaí. Mnamo Julai 2016, alipandishwa timu ya kwanza na meneja Jorginho kwa sababu ya jeraha la Marcelo Mattos.

Douglas Luiz aliichezea timu yake ya kwanza mnamo 27 Agosti 2016, akiingia kama mbadala wa  Fellype Gabriel katika sare ya 2-2 ugenini dhidi ya Tupi kwa ubingwa wa Campeonato Brasileiro Série B. Katika mwanzo wake wa kwanza siku tatu baadaye, alifunga bao pekee la timu yake kwa kupoteza kwa 2-1 huko Vila Nova.

Douglas Luiz alibaki kuwa mwanzilishi wa Cruz-maltino hadi mwisho wa mwaka, wakati timu yake ilipofanikiwa kukuza Campeonato Brasileiro Série A. Wakati huo huo, pia aliongeza mkataba wake hadi 2019 mnamo 26 Septemba 2016.

Douglas Luiz akianza kwa kupoteza kwa 4-0 ugenini dhidi ya Palmeiras. Goli lake la kwanza kwenye timu hiyo lilitokea mnamo Juni 10, wakati alipofunga bao la pili la timu yake katika ushindi wa 2-1 nyumbani dhidi ya Sport. 

## Manchester City 
Douglas Luiz alihamia klabu ya Manchester City mnamo 15 Julai 2017, akisaini kwa miaka mitano.

Mnamo Agosti 1, alipelekwa kwamkopo katika timu ya La Liga ya Girona FC kwa msimu wake wa kwanza. Douglas Luiz alijitokeza kwa mara ya kwanza kwa Wakatalunya mnamo 26 Agosti 2017, akichukua nafasi ya Portu katika ushindi wa nyumbani wa 1-0 dhidi ya Málaga CF.

Mnamo 31 Agosti 2018, Douglas Luiz alitolewa tena kwa mkopo katika klabu ya Girona.

## Aston Villa 
Douglas Luiz alisaini Aston Villa tarehe 25 Julai 2019. Villa mnamo tarehe 7 Agosti  Alipewa kibali chake nakuwa mchezaji rasmi wa Aston Villa. Mnamo Agosti 17, Douglas Luiz alifunga bao lake la kwanza akiwa na Aston Villa dhidi ya AFC Bournemouth; Villa mwishowe wangepoteza mchezo kwa 2-1.

## Kazi ya kimataifa 
Douglas Luiz alionekana na timu ya taifa ya Brazil katika kiwango cha vijana kwenye Mashindano ya U-20 ya Amerika Kusini Kusini2017 na Mashindano ya Toulon ya 2019.

Jamii:Wachezaji mpira wa Brazil